CELEX: 32021D2181
Language: lt
Date: 1639008000000
Title: Tarybos sprendimas (BUSP) 2021/2181 2021 m. gruodžio 9 d. kuriuo iš dalies keičiamas Sprendimas 2010/788/BUSP dėl ribojamųjų priemonių Kongo Demokratinei Respublikai

2021 12 10   
               
               
                  LT
               
               
                  Europos Sąjungos oficialusis leidinys
               
               
                  L 443/75
               
            
         TARYBOS SPRENDIMAS (BUSP) 2021/2181
         2021 m. gruodžio 9 d.
         kuriuo iš dalies keičiamas Sprendimas 2010/788/BUSP dėl ribojamųjų priemonių Kongo Demokratinei Respublikai
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2010 m. gruodžio 20 d. Taryba priėmė Sprendimą 2010/788/BUSP (1) dėl ribojamųjų priemonių Kongo Demokratinei Respublikai (KDR);
                  
               
                     (2)
                  
                  
                     2016 m. gruodžio 12 d. Taryba, reaguodama į trukdymą rinkimų procesui ir susijusius žmogaus teisių pažeidimus KDR, priėmė Sprendimą (BUSP) 2016/2231 (2). Sprendimu (BUSP) 2016/2231 buvo iš dalies pakeistas Sprendimas 2010/788/BUSP ir nustatytos Sprendimo 2010/788/BUSP 3 straipsnio 2 dalyje nurodytos autonominės ribojamosios priemonės;
                  
               
                     (3)
                  
                  
                     remiantis Sprendimo 2010/788/BUSP 3 straipsnio 2 dalyje nustatytų ribojamųjų priemonių peržiūros rezultatais ir atsižvelgiant į tai, kad KDR ir toliau pažeidžiamos žmogaus teisės, tų priemonių taikymas turėtų būti pratęstas iki 2022 m. gruodžio 12 d., o iš to sprendimo II priedo sąrašo turėtų būti išbrauktas vienas asmuo;
                  
               
                     (4)
                  
                  
                     Sprendimo 2010/788/BUSP pavadinimas ir tam tikrų į Sprendimo 2010/788/BUSP II priedą įtrauktų asmenų įtraukimo į sąrašą priežastys turėtų būti iš dalies pakeisti;
                  
               
                     (5)
                  
                  
                     todėl Sprendimas 2010/788/BUSP turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2010/788/BUSP iš dalies keičiamas taip:
            
                        1)
                     
                     
                        pavadinimas pakeičiamas taip:
                        „2010 m. gruodžio 20 d. Tarybos sprendimas 2010/788/BUSP dėl ribojamųjų priemonių atsižvelgiant į padėtį Kongo Demokratinėje Respublikoje“;
                     
                  
                        2)
                     
                     
                        9 straipsnio 2 dalis pakeičiama taip:
                        
                           „2.   3 straipsnio 2 dalyje nurodytos priemonės taikomos iki 2022 m. gruodžio 12 d. Jos atitinkamai atnaujinamos arba iš dalies keičiamos, jei Taryba mano, kad jų tikslai nebuvo pasiekti.“;
                        
                     
                  
                        3)
                     
                     
                        Sprendimo 2010/788/BUSP II priede pateiktas sąrašas pakeičiamas šio sprendimo priede pateiktu sąrašu.
                     
                  
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2021 m. gruodžio 9 d.
            
               
                  Tarybos vardu
               
               
                  Pirmininkas
               
               A. HOJS
            
         
         
            (1)  2010 m. gruodžio 20 d. Tarybos sprendimas 2010/788/BUSP dėl ribojamųjų priemonių Kongo Demokratinei Respublikai, ir kuriuo panaikinama Bendroji pozicija 2008/369/BUSP (OL L 336, 2010 12 21, p. 30).
         
            (2)  2016 m. gruodžio 12 d. Tarybos sprendimas (BUSP) 2016/2231, kuriuo iš dalies keičiamas Sprendimas 2010/788/BUSP dėl ribojamųjų priemonių Kongo Demokratinei Respublikai (OL L 336I, 2016 12 12, p. 7).
      
      
         
            PRIEDAS
            
               
                  
                     „II PRIEDAS
                     3 STRAIPSNIO 2 DALYJE NURODYTŲ ASMENŲ IR SUBJEKTŲ SĄRAŠAS
                     A.   Asmenys
                     
                                  
                              
                              
                                 Vardas, pavardė
                              
                              
                                 Identifikuojamoji informacija
                              
                              
                                 Įtraukimo į sąrašą priežastys
                              
                              
                                 Įtraukimo į sąrašą data
                              
                           
                                 1
                              
                              
                                 Ilunga KAMPETE
                              
                              
                                 Dar žinomas kaip Gaston Hughes Ilunga Kampete; Hugues Raston Ilunga Kampete
                                 Gimimo data: 1964 11 24
                                 Gimimo vieta: Lubumbashi (Lubumbašis), KDR
                                 Pilietybė: KDR
                                 Karinio asmens tapatybės dokumento Nr.: 1-64-86-22311-29
                                 Adresas: 69, avenue Nyangwile, Kinsuka Mimosas, Kinshasa/Ngaliema, KDR
                                 Lytis: vyras
                              
                              
                                 Iki 2020 m. balandžio mėn. eidamas Respublikos gvardijos (GR) vado pareigas Ilunga Kampete buvo atsakingas už vietoje dislokuotus GR vienetus, kurie 2016 m. rugsėjo mėn. Kinšasoje dalyvavo neproporcingai naudojant jėgą ir vykdant smurtines represijas.
                                 Be to, jis buvo atsakingas už represijas ir žmogaus teisių pažeidimą, kuriuos vykdė GR pareigūnai, pavyzdžiui, smurtines represijas 2018 m. gruodžio mėn. Lubumbašyje vykusiame opozicijos mitinge.
                                 Nuo 2020 m. liepos mėn. jis tebėra aukšto rango kariškis – Kongo ginkluotųjų pajėgų (FARDC) generolas leitenantas ir Kitonos karinės bazės Kongo centrinėje provincijoje vadas. Dėl šių pareigų jis yra atsakingas už pastaruoju metu FARDC įvykdytus žmogaus teisių pažeidimus.
                                 Taigi, Ilunga Kampete dalyvavo planuojant veiksmus KDR, kurie laikomi šiurkščiais žmogaus teisių pažeidimais arba jų nesilaikymu, vadovaujant jiems arba juos vykdant.
                              
                              
                                 2016 12 12
                              
                           
                                 2
                              
                              
                                 Gabriel Amisi KUMBA
                              
                              
                                 Dar žinomas kaip Amisi Nkumba; „Tango Fort“; „Tango Four“
                                 Gimimo data: 1964 5 28
                                 Gimimo vieta: Malela, KDR
                                 Pilietybė: KDR
                                 Karinio asmens tapatybės dokumento Nr.: 1–64-87-77512-30
                                 Adresas: 22, avenue Mbenseke, Ma Campagne, Kinshasa/Ngaliema, KDR
                                 Lytis: vyras
                              
                              
                                 Buvęs Kongo ginkluotųjų pajėgų (FARDC) 1-os gynybos zonos, kurios dalyvavo neproporcingai naudojant jėgą ir vykdant smurtines represijas 2016 m. rugsėjo mėn. Kinšasoje, vadas.
                                 Kaip FARDC štabo vado pavaduotojas, atsakingas už operacijas ir žvalgybą nuo 2018 m. liepos mėn. iki 2020 m. liepos mėn. ir dėl nuo 2020 m. liepos mėn. einamų aukštesniojo rango, FARDC generalinio inspektoriaus, pareigų jis yra atsakingas už pastaruoju metu FARDC įvykdytus žmogaus teisių pažeidimus.
                                 Taigi, Gabriel Amisi Kumba dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.
                              
                              
                                 2016 12 12
                              
                           
                                 3
                              
                              
                                 Ferdinand Ilunga LUYOYO
                              
                              
                                 Gimimo data: 1973 3 8
                                 Gimimo vieta: Lubumbashi (Lubumbašis), KDR
                                 Pilietybė: KDR
                                 KDR paso Nr.: OB0260335 (galioja nuo 2011 4 15 iki 2016 4 14)
                                 Adresas: 2, avenue des Orangers, Kinshasa/Gombe, KDR
                                 Lytis: vyras
                              
                              
                                 Iki 2017 m. ėjęs Kongo nacionalinės policijos (PNC) riaušių malšinimo padalinio Légion Nationale d’Intervention vado pareigas, o iki 2019 m. gruodžio mėn. – institucijų bei aukšto rango pareigūnų apsaugos padalinio Kongo nacionalinėje policijoje vado pareigas, Ferdinand Ilunga Luyoyo buvo atsakingas už tai, kad 2016 m. rugsėjo mėn. Kinšasoje buvo neproporcingai naudojama jėga bei vykdomos smurtinės represijos, ir yra atsakingas už vėliau PNC įvykdytus žmogaus teisių pažeidimus.
                                 Taigi, Ferdinand Ilunga Luyoyo dalyvavo planuojant veiksmus KDR, kurie laikomi šiurkščiais žmogaus teisių pažeidimais arba jų nesilaikymu, vadovaujant jiems arba juos vykdant.
                                 Ferdinand Ilunga Luyoyo tebeturi generolo laipsnį ir toliau aktyviai veikia KDR viešojoje arenoje.
                              
                              
                                 2016 12 12
                              
                           
                                 4
                              
                              
                                 Célestin KANYAMA
                              
                              
                                 Dar žinomas kaip Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin; „Esprit de mort“
                                 Gimimo data: 1960 10 4
                                 Gimimo vieta: Kananga, KDR
                                 Pilietybė: KDR
                                 KDR paso Nr.: OB0637580 (galioja nuo 2014 5 20 iki 2019 5 19)
                                 Jam buvo suteikta Šengeno viza Nr. 011518403, išduota 2016 7 2
                                 Adresas: 56, avenue Usika, Kinshasa/Gombe, KDR
                                 Lytis: vyras
                              
                              
                                 Eidamas Kongo nacionalinės policijos (PNC) komisaro pareigas, Célestin Kanyama buvo atsakingas už tai, kad 2016 m. rugsėjo mėn. Kinšasoje buvo neproporcingai naudojama jėga ir vykdomos smurtinės represijos.
                                 2017 m. liepos mėn. Célestin Kanyama buvo paskirtas PNC rengimo mokyklų generaliniu direktoriumi.
                                 2018 m. spalio mėn., jam einant tas pareigas, policijos pareigūnai vykdė žurnalistų bauginimą ir laisvės atėmimą po to, kai buvo paskelbti keli straipsniai apie policijos kadetų maisto davinių pasisavinimą. Célestin Kanyama atliko vaidmenį tuose įvykiuose.
                                 Dėl savo kaip vyriausiojo PNC pareigūno pareigų, kurias jis eina ir šiuo metu, jis yra atsakingas už pastaruoju metu PNC įvykdytus žmogaus teisių pažeidimus. Taigi, Célestin Kanyama dalyvavo planuojant veiksmus KDR, kurie laikomi šiurkščiais žmogaus teisių pažeidimais arba jų nesilaikymu, vadovaujant jiems arba juos vykdant.
                              
                              
                                 2016 12 12
                              
                           
                                 5
                              
                              
                                 John NUMBI
                              
                              
                                 Dar žinomas kaip John Numbi Banza Tambo; John Numbi Banza Ntambo; Tambo Numbi
                                 Gimimo data: 1962 8 16
                                 Gimimo vieta: Jadotville-Likasi-Kolwezi (Žadovilis – Likasis – Kolvezis), KDR
                                 Pilietybė: KDR
                                 Adresas: 5, avenue Oranger, Kinshasa/Gombe, KDR
                                 Lytis: vyras
                              
                              
                                 Nuo 2018 m. liepos mėn. iki 2020 m. liepos mėn. John Numbi buvo Kongo ginkluotųjų pajėgų (FARDC) generalinis inspektorius. Dėl šių pareigų jis yra atsakingas už nuo 2018 m. liepos mėn. iki 2020 m. liepos mėn. FARDC įvykdytus žmogaus teisių pažeidimus, pavyzdžiui, neproporcingą smurtą prieš nelegalius kalnakasius 2019 m. birželio–liepos mėn., kurį vykdė FARDC pajėgos jam tiesiogiai vadovaujant.
                                 Taigi, John Numbi dalyvavo planuojant veiksmus KDR, kurie laikomi šiurkščiais žmogaus teisių pažeidimais arba jų nesilaikymu, vadovaujant jiems arba juos vykdant.
                                 Iki 2021 m. pradžios John Numbi buvo įtakingas asmuo FARDC, ypač Katangoje, kur, kaip pranešama, FARDC vykdė šiurkščius žmogaus teisių pažeidimus.
                                 John Numbi vis dar kelia grėsmę žmogaus teisių padėčiai KDR, ypač Katangoje.
                              
                              
                                 2016 12 12
                              
                           
                                 6
                              
                              
                                 Evariste BOSHAB
                              
                              
                                 Dar žinomas kaip Evariste Boshab Mabub Ma Bileng
                                 Gimimo data: 1956 1 12
                                 Gimimo vieta: Tete Kalamba, KDR
                                 Pilietybė: KDR
                                 Diplomatinio paso Nr.: DP0000003 (galioja nuo 2015 12 21 iki 2020 12 20)
                                 Šengeno vizos galiojimo laikas baigėsi 2017 1 5
                                 Adresas: 3, avenue du Rail, Kinshasa/Gombe, KDR
                                 Lytis: vyras
                              
                              
                                 Nuo 2014 m. gruodžio mėn. iki 2016 m. gruodžio mėn. eidamas Ministro Pirmininko pavaduotojo ir vidaus reikalų ir saugumo ministro pareigas, Evariste Boshab buvo oficialiai atsakingas už policijos ir saugumo tarnybas ir provincijų gubernatorių darbo koordinavimą. Eidamas tas pareigas jis buvo atsakingas už aktyvistų ir opozicijos narių suėmimus, taip pat neproporcingą jėgos naudojimą, įskaitant 2016 m. rugsėjo mėn.–2016 m. gruodžio mėn., reaguojant į demonstracijas Kinšasoje; dėl to saugumo tarnybos nužudė ar sužeidė daug civilių gyventojų.
                                 Taigi, Evariste Boshab dalyvavo planuojant veiksmus KDR, kurie laikomi šiurkščiais žmogaus teisių pažeidimais arba jų nesilaikymu, vadovaujant jiems arba juos vykdant.
                                 Evariste Boshab taip pat dalyvavo pasinaudojant krize ir ją gilinant Kasajaus regione, kuriame jis vis dar yra įtakingas asmuo, ypač nuo tada, kai 2019 m. kovo mėn. tapo Kasajaus senatoriumi.
                              
                              
                                 2017 5 29
                              
                           
                                 7
                              
                              
                                 Alex Kande MUPOMPA
                              
                              
                                 Dar žinomas kaip Alexandre Kande Mupomba; Kande-Mupompa
                                 Gimimo data: 1950 9 23
                                 Gimimo vieta: Kananga, KDR
                                 Pilietybė: KDR ir Belgijos
                                 KDR paso Nr.: OP0024910 (galioja nuo 2016 3 21 iki 2021 3 20)
                                 Adresai: Messidorlaan 217/25, 1180 Uccle, Belgija
                                 1, avenue Bumba, Kinshasa/Ngaliema, KDR
                                 Lytis: vyras
                              
                              
                                 Iki 2017 m. spalio mėn., būdamas Centrinio Kasajaus gubernatoriumi, Alex Kande Mupompa buvo atsakingas už tai, kad Centrinio Kasajaus provincijoje nuo 2016 m. rugpjūčio mėn. saugumo pajėgos ir Kongo nacionalinės policija (PNC) neproporcingai naudojo jėgą, vykdė smurtines represijas ir egzekucijas be teismo sprendimo, įskaitant 2017 m. vasario mėn. Dibajos teritorijoje įvykdytas žmogžudystes.
                                 Taigi, Alex Kande Mupompa dalyvavo planuojant veiksmus KDR, kurie laikomi šiurkščiais žmogaus teisių pažeidimais arba jų nesilaikymu, vadovaujant jiems arba juos vykdant.
                                 Alex Kande Mupompa taip pat dalyvavo išnaudojant krizę ir ją gilinant Kasajaus regione, kuriam jis atstovavo iki 2019 m. spalio mėn. ir kuriame jis vis dar yra įtakingas asmuo – Kasajaus provincijos Vyriausybei priklausančio Congrès des alliés pour l’action au Congo (CAAC) vadovas.
                              
                              
                                 2017 5 29
                              
                           
                                 8
                              
                              
                                 Éric RUHORIMBERE
                              
                              
                                 Dar žinomas kaip Eric Ruhorimbere Ruhanga; „Tango Two“; „Tango Deux“
                                 Gimimo data: 1969 7 16
                                 Gimimo vieta: Minembwe (Minembvė), KDR
                                 Pilietybė: KDR
                                 Karinio asmens tapatybės dokumento Nr.: 1-69-09-51400-64
                                 KDR paso Nr.: OB0814241
                                 Adresas: Mbuži Majis, Kasajaus provincija, KDR
                                 Lytis: vyras
                              
                              
                                 Nuo 2014 m. rugsėjo mėn. iki 2018 m. liepos mėn. būdamas 21-ojo karinio regiono vado pavaduotoju, Éric Ruhorimbere buvo atsakingas už Kongo ginkluotųjų pajėgų (FARDC) pajėgų neproporcingą jėgos naudojimą ir be teismo sprendimo vykdomas egzekucijas, visų pirma Nsapu nereguliarių karinių pajėgų ir moterų bei vaikų atžvilgiu.
                                 Éric Ruhorimbere nuo 2018 m. liepos mėn. yra Pusiaujo provincijos šiaurinės dalies operacijų sektoriaus vadas. Dėl šių pareigų jis yra atsakingas už pastaruoju metu FARDC įvykdytus žmogaus teisių pažeidimus.
                                 Taigi, Éric Ruhorimbere dalyvavo planuojant veiksmus KDR, kurie laikomi šiurkščiais žmogaus teisių pažeidimais arba jų nesilaikymu, vadovaujant jiems arba juos vykdant.
                              
                              
                                 2017 5 29
                              
                           
                                 9
                              
                              
                                 Emmanuel Ramazani SHADARI
                              
                              
                                 Dar žinomas kaip Emmanuel Ramazani Shadari Mulanda; Shadary
                                 Gimimo data: 1960 11 29
                                 Gimimo vieta: Kasongas, KDR
                                 Pilietybė: KDR
                                 Adresas: 28, avenue Ntela, Mont Ngafula, Kinshasa, KDR
                                 Lytis: vyras
                              
                              
                                 Būdamas Ministro Pirmininko pavaduotoju ir vidaus reikalų ir saugumo ministru iki 2018 m. vasario mėn., Emmanuel Ramazani Shadary buvo oficialiai atsakingas už policijos ir saugumo tarnybas ir provincijų gubernatorių darbo koordinavimą. Eidamas tas pareigas, jis buvo atsakingas už įvykdytus aktyvistų ir opozicijos narių suėmimus, taip pat neproporcingą jėgos naudojimą, pavyzdžiui, smurtinį susidorojimą su Bundu Dia Kongo (BDK) judėjimo nariais Centriniame Konge, 2017 m. sausio – vasario mėn. Kinšasoje vykdytas represijas ir neproporcingą jėgos naudojimą ir smurtines represijas Kasajaus provincijose.
                                 Taigi eidamas tas pareigas Emmanuel Ramazani Shadary dalyvavo planuojant veiksmus KDR, kurie laikomi šiurkščiais žmogaus teisių pažeidimais arba jų nesilaikymu, vadovaujant jiems arba juos vykdant.
                                 Emmanuel Ramazani Shadary nuo 2018 m. vasario mėn. yra pagrindinės partijos, kuri iki 2020 m. gruodžio mėn. priklausė buvusio Prezidento Joseph Kabila vadovaujamai koalicijai Parti du peuple pour la reconstruction et le développement (PPRD), nuolatinis sekretorius.
                              
                              
                                 2017 5 29
                              
                           
                                 10
                              
                              
                                 Kalev MUTONDO
                              
                              
                                 Dar žinomas kaip Kalev Katanga Mutondo; Kalev Motono; Kalev Mutundo; Kalev Mutoid; Kalev Mutombo; Kalev Mutond; Kalev Mutondo Katanga; Kalev Mutund
                                 Gimimo data: 1957 3 3
                                 Pilietybė: KDR
                                 KDR paso Nr.: DB0004470 (galioja nuo 2012 6 8 iki 2017 6 7)
                                 Adresas: 24, avenue Ma Campagne, Kinshasa, KDR
                                 Lytis: vyras
                              
                              
                                 Būdamas Nacionalinės žvalgybos tarnybos (ANR) vadovu iki 2019 m. vasario mėn., Kalev Mutondo dalyvavo vykdant opozicijos narių, pilietinės visuomenės aktyvistų ir kitų asmenų savavališkus areštus, suėmimus ir netinkamai su jais elgiantis ir buvo už tai atsakingas.
                                 Taigi, Kalev Mutondo dalyvavo planuojant veiksmus KDR, kurie laikomi šiurkščiais žmogaus teisių pažeidimais arba jų nesilaikymu, vadovaujant jiems arba juos vykdant.
                                 2019 m. gegužės mėn. jis pasirašė pareiškimą, kad buvo ir bus lojalus Joseph Kabila, su kuriuo jis toliau palaiko artimus ryšius.
                                 Kalev Mutondo, eidamas savo pareigas kaip KDR Ministro Pirmininko „politinis patarėjas“, iki 2021 m. pradžios turėjo didelę politinę įtaką.
                                 Įtariama, kad jis dar daro įtaiką kai kuriose saugumo pajėgų dalyse.
                              
                              
                                 2017 5 29
                              
                           B.   Subjektai
                  
               “